KENSINGTON TEMPLE Tulkoon sinun valtakuntasi
COLIN DYE: TULKOON SINUN VALTAKUNTASI
Luen katkelman Isä meidän -rukouksesta.
Tavallisesti se luetaan Matteuksesta, jossa se on laajempi. Luuk. 11:2 -
sanoo kaiken tänään.
"Niin hän [Jeesus] sanoi heille: 'Kun rukoilette, sanokaa: -
Isä, pyhitetty olkoon sinun nimesi; -
tulkoon sinun valtakuntasi; -
(tapahtukoon sinun tahtosi myös maan päällä niinkuin taivaassa;)"
"Tulkoon sinun valtakuntasi." Pidetään nämä sanat mielessä tänään.
Minulla on teille paketti kotiin vietäväksi.
Tämä on se sanoma: -
Sinut on kutsuttu valtakuntaan -
juuri tällaista aikaa varten.
Se on otettu kuningatar Esterin kertomuksesta.
Hänet nostettiin kuninkaalliseen asemaan, -
kun kansakunnassa oli kriisi. Sukulaismiehen piti muistuttaa häntä,-
että siinä asemassa valtakunnassa, korkeassa asemassa kuningattarena, -
hänellä oli vastuu omasta kansastaan, juutalaisista.
Koska hän astui tuohon asemaan, hän pelasti kansan.
En puhu Esteristä tänään, mutta tämä on ajatus mielessäni.
Sinä et tiedä vielä täysin, -
millainen potentiaali Jumalalla on sinulle ja sinun kauttasi -
Hänen valtakunnassaan Hänen tarkoitustensa täyttämisessä -
tässä sukupolvessa ja jälkivaikutuksina tulevissa polvissa.
Mikä on Hänen toimintaohjelmansa?
Hyvin yksinkertainen. Se on otsikossa. "Tulkoon sinun valtakuntasi."
Se on Jumalan toimintaohjelma. Historian päämäärä.
Jumalan päämäärä. Jumalan yksi suuri tarkoitus -
on ennallistaa Hänen valtakuntansa maan päälle.
Ei taivaaseen. Ei taivaassa ole ongelmaa.
Psalmi 103:19: "Herra on pystyttänyt istuimensa taivaisiin, -
ja hänen kuninkuutensa hallitsee kaikkia." Ei taivaassa ole ongelmia.
Jumalan tarkoitus on tuoda taivas maan päälle. Sitä valtakunta on.
Tulkoon sinun valtakuntasi. Tapahtukoon sinun tahtosi.
Kun Jeesus saarnasi, Hän sanoi: "Tehkää parannus, -
sillä aika on tullut. Taivaan valtakunta on lähellä."
Eli Taivaan valtakunta on tullut lähelle. Riittää, että tarttuu siihen.
Ojenna kätesi ja ota kourallisia taivaasta. Jumalan valtakunta tulee.
Hän kehottaa rukoilemaan joka päivä: "Isä meidän, joka olet taivaassa; -
pyhitetty olkoon sinun nimesi; tulkoon sinun valtakuntasi; -
tapahtukoon sinun tahtosi myös maan päällä niinkuin taivaassa;".
Ennen omia tarpeitamme... "Anna jokapäiväinen leipämme." Aamen?
Muistamme, että Jumalan tarkoitus on perustaa uudelleen -
Hänen Valtakuntansa maan päälle.
Mistä siinä on kyse? Palataan alkuun.
Jumala loi taivaan ja maan. Ihmiskunnan.
Antoi meille kauniin kodin, Eedenin puutarhan.
Aina illan viiletessä Herra Jumala -
käyskenteli puutarhassa päivän viilennyttyä ja nautti yhteydestä.
Ei ollut raja-aitaa taivaan ja maan välillä.
Suhde oli täydellinen, yhdistynyt. Jumala ja Hänen omansa.
Kun synti astui kuvaan, taivas vetäytyi pois.
Maailma jäi kamppailemaan ongelmien kanssa.
Elämme epätäydellisessä, epäoikeudenmukaisessa, -
rikkinäisessä, kipeässä, kärsivässä maailmassa, -
jossa on syntiä ja kuolemaa.
Jumala sanoo: "Teen työtä muuttaakseni asian tilan."
Pitkäkestoinen ohjelma. Tuhansien vuosien päästä ilmestyy Kristus.
Raamattu sanoo: "Laki annettiin Mooseksen kautta.
Mutta armo ja totuus astuivat ajan ja tilan maailmaan ja toivat itsensä julki:
Hänen nimensä on Jeesus." Lopullinen todellisuus.
Todellisuus universumin takana. Todellisuuden Persoona, -
Jumala itse astui planeetalle.
Se itsessään ei ollut mitään epätavallista.
Jo alussahan Jumala tuli alas ja vietti aikaa omiensa parissa.
Jumala ei ole lähtenyt. Hän tekee aina työtä Henkensä kautta.
Puhuu, liikkuu, ilmestyy. Mutta kun Kristus tuli, -
se oli Jumalan ilmestys aivan eri suuruusluokassa.
Jumala itse tuli alas.
Ei ainoastaan ilmestyäkseen millä tahansa tavalla.
Hän ilmestyi ihmisen muodossa. Alussa Sana.
Alussa oli Sana. Sana oli Jumalan luona. Ja Sana oli Jumala.
Ja Sana tuli lihaksi. Jumala tuli lihaksi ja asui keskellämme.
Pysähdy hetkeksi miettimään.
Kristityt, ottakaa uudelleen käyttöön kykynne miettiä.
Älä pelkästään juokse elämän läpi. Mieti. Ajattele. Pysähdy miettimään, -
miten ihmeellinen tuo väittämä on.
Jumala tuli alas. Ei vain ihmisen muodossa vaan ihmiskuntaan.
Täysin Jumala, täysin ihminen. Yksi Persoona, Jeesus Kristus.
Aamen. Mieti sitä. Ellet tiedä, miten epätavallista se on -
tai miten rohkea väittämä se on, kokeile puhua siitä muslimiystävällesi.
Tai juutalaiselle ystävällesi. Tai ateistiystävälle.
Puhu tapakristitylle. Puhu kenelle tahansa, joka kuulee sanat -
ja miettii niitä. Se on ihmeellinen väittämä.
Mutta se ei ole meidän tekemä väittämä. Se, mitä me teemme, -
on, että julistamme Jeesuksen tekemää väittämää.
Meidät on kutsuttu kertomaan ihmisille, että kun Kristus tuli -
niin tuli valtakuntakin. Missä on Kuningas, siellä on valtakuntakin.
Sen vuoksi tiedämme, että Jumalan ohjelma valtakunnan tuomiseksi -
tulee loppuhuipentumaansa.
Mikä se loppuhuipentuma on?
Me kaikki kuolemme ja menemme taivaaseen.
Mitä tapahtuu Maalle? Oletko ikinä ajatellut.
Hylkääkö Jumala Maan niin kuin jonkin avaruusaluksen?
"Tuhoan sen." Ei. Apostoli Pietari kertoo meille, -
että Jumala luo uudestaan taivaat ja maan.
Jumalan tarkoitus on tuoda valtakuntansa maan päälle.
Hän ei ole antanut periksi Maan suhteen. Hän haluaa tehdä uudeksi.
Jos ajattelet, että täällä kuollaan ja mennään taivaaseen, -
minulla on hyviä uutisia. Saatat pitää niitä huonoina.
Taivas ja meno taivaaseen ovat vakavia juttuja.
Mutta älä pelkää. Se ei ole maailmanloppu.
Evelynin todistuksessa edellä -
hän selitti Christianille, että hän työskenteli markkinoinnissa.
Hän halusi muutosta työelämään ja etsi toisenlaista työpaikkaa.
Rukouksen, solujen ja bisnesfoorumimme kautta -
hän sai apua ja onnistui saamaan työpaikan -
Ernst & Youngilta, joka on johtavia brittiyrityksiä.
Sanon hänelle, että hänet on kutsuttu valtakuntaan juuri tätä aikaa varten.
Kyse ei ole itsensä kehittämisestä. Kiitos Jumalalle! Aamen.
Hän saattaa laukaista ylennysten, vaurastumisen -
ja unelmiesi kehityskaarelle.
Etenkin jos laitat ne kakkossijalle ja etsit ensin Jumalan valtakuntaa.
Se on hyvä. Mutta kyse ei ole sinusta.
Kyse on Jumalasta ja muista.
Aion esittää teille kolme tapaa, joilla tämä tehdään.
Kolme tapaa, joilla teemme työtä Jumalan valtakunnan eteen.
En pahoittele yksinkertaisuutta.
Mutta älkää torjuko tätä sen takia, että tämä on yksinkertaista.
Kahdesta syystä: Yksinkertaiset asiat, jos ne ovat tosia, ovat tosi syvällisiä-
ja vakaita. Niiden varaan voi rakentaa.
Toiseksi on yksi asia tietää ne. "Tiedän jo ne kolme asiaa.
En ollut aamukokouksessa." Saatat aavistaa ne. Olisit voinut laatia tämän.
Asian ydin ei ole se, että tietää ne. Ydin on se, tekeekö niitä. Auts!
Se teki kipeää. Tunsitteko?
Kyse ei ole siitä, mitä sanon, vaan siitä, mitä teen.
Ei siitä, mitä kuulet, vaan siitä, mitä teet. Jos palaamme -
näiden kolmen asian todellisuuteen ― rukous, evankeliointi, osallistuminen, -
lähdemme ulos ja elämme nyt ― ei ole hetkeäkään hukattavaksi.
Tässä Jumalan antamassa tilaisuudessa, kuka tietää, -
että vuoden, parin sisällä, olemme voineet olla ratkaisevia -
uuden Britannian muovaamisessa ja sen varmistamisessa, -
ettei kansa käännä selkää Jumalalle.
Isä meidän -rukouksen asiayhteys on tietysti rukous.
Opetuslapset tulivat Jeesuksen luo Luukkaassa, kun Hän oli rukoilemassa
Siinä oli jotakin houkuttelevaa. "Opeta meitä rukoilemaan."
Siitä syntyi Isä meidän -rukouksen opetus.
Kyse on rukouksesta. Kiinnitä huomio ensimmäiseen osaan.
Se jatkuu osaan, josta pidämme. "Anna jokapäiväinen leipä."
Meistä on ihanaa, kun puhuja sanoo: -
"Leipä edustaa kaikkia elämän tarpeita ja välttämättömyyksiä."
"Anna leipä. Anna kuukausitulot. Anna rahaa lainanmaksuun.
Anna työpaikka." Ja niin edelleen.
Älkää luulko, että laiminlyön sitä.
Muista, että rukouksen ensimmäisessä osassa kyse on -
isoista geohengellisistä asioista Jumalan suunnitelmassa -
tuoda valtakunta. Sen keskipisteessä on Jumalan tahto.
Eli Jumalan tahdossa kyse on tuoda Hänen valtakuntansa.
Meidän pitää ymmärtää, miten rukoilla älykkäästi.
Toki pelkkä sanojen toistaminen on arvokasta.
Mutta sanat eivät ole tarkoitettu ainoastaan toistettavaksi.
Sanat ovat rukouksen suuntaviivoja. Me lisäämme yksityiskohtia.
Vaikuttavassa rukouksessa ja esirukouksessa -
kyse on Jumalan kuulemisesta, sen selvittämistä, mikä on Jumalan tahto.
Tutkimme Raamattua tätä varten. Varma profetian sana on Raamattu.
Mitä Jumala aikoo isossa kuvassa Euroopassa?
Mikä on Jumalan suunnitelma Euroopalle? Tai Britannialle?
Miten voimme olla ratkaisevia? Kuulemme Jumalalta ja rukoilemme.
Toiseksi evankeliumi ja todistaminen.
Sanon tämän erästä asiaa vasten, joka on häirinnyt minua.
En tuomitse teitä. Mutta minua on häirinnyt -
eräs hyvin vahva vaikutelma.
Aistin herkästi hengellisen ilmapiirin.
Minua on häirinnyt reaktionne havaittuun hengelliseen ilmapiiriin.
Sen vaikutus maahamme on ollut lamaannuttava, -
mitä tulee kristittyihin ja heidän haluunsa puhua Jeesuksesta.
Viime vuosikymmeninä sitä on ollut -
toimenpide toisensa jälkeen, vaikutus toisensa jälkeen -
median, politiikan ja muun sellaisen kautta.
Sen vaikutus on ollut lamaannuttava.
Meistä tuntuu, että on parempi vaieta uskostamme.
Vihollinen haluaa vaientaa evankeliumin -
pelon ja uhkailun kautta. Mutta aistin hengessä, että se on murtunut.
Tässä on kyse rohkeudesta.
Toiseksi se on opettelemista, -
miten julistaa positiivista sanomaa.
Positiivista, rohkaisevaa sanomaa. Sanomaa toivosta.
Koimme sen aluksi, kun äänestyksen jälkeen kaikki olivat järkyttyneitä.
Punta ja markkinat syöksyivät. "Ei olisi pitänyt lähteä Euroopasta."
Britannia on yhä osa Eurooppaa, vaan ei osa hirviömäistä Euroopan unionia.
En puhu politiikasta vaan siitä, mitä tapahtuu kulissien takana.
Jumalan vastainen kristukseton organisaatio, -
joka yrittää pitää Kristuksen ulkona kaikesta.
Älä anna sen tapahtua Britanniassa. Voimme muuttaa sen.
Heti sen jälkeen kaikki olivat järkyttyneitä.
Me emme olleet. Miksemme?
Koska meillä on valtakunta, joka ei horju.
Olimmepa sisällä vai ulkona, me emme horju.
Jumala on kanssamme, olimmepa sisällä tai ulkona.
Herra on Paimeneni, ei minulta mitään puutu.
Toiseksi näemme kauemmas. Mitä Jumala aikoo.
Vaikka Brexit tarkoitti meille profeetallisesti ahdinkoa -
ja taloudellisia vaikeuksia, kuten Eliallekin, kun hän profetoi kuivuutta,-
me emme pelkää. Jumala on valta- istuimella. Jumalalla on hallintavalta.
Hän tietää, miten pitää meistä huolta.
Vanhurskaille käy hyvin.
Aamen.
Missä ovat sierraleonelaiset?
Ymmärrättekö? Vanhurskaiden käy hyvin.
Aamen. Rentoudu. Lepää.
Jumala on kanssasi. Se on positiivinen sanoma.
Sanoman pitää olla myös herkkätuntoinen.
Kuuntele tarkkaan. Puhun tästä todennäköisesti myöhemminkin.
Mutta maailma on muuttunut.
Maailma tulee nähdä sellaisena kuin se on. Ei pidä kieltää sitä.
Avioliiton määritelmä on muuttunut.
Myönnä se.
Emme muuta evankeliumia emmekä Raamatun totuuksia.
Mutta myönnämme muutokset yhteiskunnassamme, -
jotta voimme herkkätuntoisemmin, tarkemmin ja tehokkaammin -
julistaa evankeliumia.
Kansakuntamme ei ole enää yksinomaan kristitty.
Täällä on monia uskontoja.
Ei ehkä niin vahvasti, kuin meille uskotellaan.
Vähemmistöt nimittäin saavat tosi paljon mielisuosiota ja julkisuutta.
Mutta emme voi teeskennellä, elää ja saarnata ikään kuin -
tämä olisi kristitty maa eikä täällä olisi muita.
Pitää oppia kommunikoimaan uskostamme tavalla, -
joka sopii tämänhetkiseen tilanteeseen.
Tilanteeseen, jossa elämme.
Se vaatii suunnattomasti työtä ja ajattelua.
Se ei ole vain evankeliumin paasaamista kadunkulmassa.
Kyse on mielekkäästä ihmisten kohtaamisesta.
Olen viime aikoina kuunnellut paljon ihmisiä, jotka eivät ole kristittyjä -
jotka eivät usko mihinkään tai jotka uskovat johonkin muuhun.
Olen kuunnellut ja keskustellut. Kuunnellut heidän ongelmiaan.
Oppinut vähitellen olemaan tehokkaampi kohtaamaan heidät -
siellä, missä he ovat. Jos menet Raamattusi kanssa, -
johon olet alleviivannut 1. Moos. kirjan jutut Sodomasta ja Gomorrasta, -
ja menet homoesimiehesi toimistoon ja sanot: "Lue tuo", olet mennyttä.
Emme katso syntiä läpi sormien.
En ole tullut tuomitsemaan vaan tuomaan pelastuksen sanoman.
Et voi evankelioida sellaisia, jotka suututat.
Ei helposti. Etenkin, jos suututtaa heidät eri tavalla.
Evankeliumi herättää vastustusta, suututtaa. Emme tee kompromisseja.
Mutta pitää miettiä, miten voimme tavoittaa ihmiset herkkätuntoisesti -
kaikilla noilla alueilla. Pitää tehdä se rohkeasti.
Pitää tehdä se positiivisesti.
Herkkätuntoisesti.
Teemme sen oman elämämme todellisuudesta käsin: -
kannamme valtakunnan DNA:ta.
Mikä se on? Raamattu sanoo, -
että meistä on tehty osallisia jumalallisesta luonnosta.
Pietari selittää sen sanomalla, että Jumalan siemen asuu meissä.
Olemme syntyneet uudesti Jumalan siemenestä. Jumalan luonto.
Meillä on jumalallisesti annettu luonto. Uudeksi tehty luonto.
Siinä luonnossa on rakkaus Jeesusta kohtaan.
Palava, vahva. Se on syntymäoikeutesi.
Uudestisyntymäoikeutesi.
Valtakunnan DNA on talletettu syvälle henkeesi. Kristus itse asuu sinussa.
Jumalan Henki asuu sinussa. Olet uusi luomus.
Anna uuden luomuksen DNA:n alkaa ilmetä elämässäsi.
Ja loppupeleissä valtakunta voi helpommin tarttua -
kuin sitä voidaan opettaa. Osoita sitä.
Rukous, evankeliointi, todistaminen ja sitten osallistuminen.
Näen, että Britannia on nyt hieman tyhjiössä.
Tyhjiö on täyttymässä hyvin nopeasti.
Älä odota, kunnes on liian myöhäistä.
Jokainen hetki on tärkeä.
Harvat osasivat ennustaa Brexit-tulosta. Monet yllättyivät.
Mutta he ovat asemoitumassa uudelleen hyvin nopeasti.
Tyhjiö täyttyy. Ateismi, sekularismi, humanismi, -
väärät uskonnot ja monet aatteet -
valmistautuvat sulkemaan kristinuskon pois mielekkäästä keskustelusta.
Marginalisoimaan meidät.
Nyt jos koskaan meidän pitää osallistua siellä, -
minne Jumala on meidät asettanut. Raamattu puhuu suolasta ja valosta.
Muistan entisen johtavan pastorimme Eldin Corsien, ensimmäisen pastorini.
Muutti Jeesuksen luo hiljattain.
Kerran hän näytti esimerkin suolasirottimella.
"Näin pitää tapahtua seurakunnalle. Olemme suola-astioita.
Meidät pitää kääntää ylösalaisin -
ja ravistaa ulos.
Mitä hyötyä on suolasta, joka jää astiaan?
Se pitää ravistella ulos ympäristöönsä, että se voi tehdä työnsä.
Ensimmäinen osa sitä työtä on usein miellyttävää.
Etenkin jos tarkoitus on antaa makua.
Joskus tehtävä on torjua pilaantumista. On suolalihaa.
Kaikki eivät pidä sen mausta.
Joskus sillä parannetaan haavoja. Haavaan hierotaan suolaa.
Se tekee kipeää ja pistää. Ja kaikki eivät puhu sinusta hyvää.
Lievästi sanottuna.
Tiedämme, että kun sanomme: -
"Meidät on kutsuttu soveltamaan valtakunnan periaatteita -
elämämme joka osa-alueeseen: perheessä, kotona, naapurustossa, -
yhteisössä, työpaikalla. Ja teemme sen selvästi ja tarkoituksellisesti."
Sanomme: "Aion toimia tässä ympäristössä ja vaikuttaa siihen niin, -
että lopputuloksena ympäristö on hieman aiempaa enemmän -
taivaan kaltainen."
Se on työtämme.
Tässä on haaste: Jokaisessa bisnesfoorumin kokouksessa -
elokuun alkuun asti esitä itsellesi kysymys: -
Tällä jättiläismäisellä alueella, esimerkiksi koulutuksessa, -
mitä Jumala haluaa meidän tekevän, muuttaaksemme koulutusta, -
niin että koulutus heijastaa prosessin jälkeen -
hieman aiempaa enemmän Jumalan kirkkautta?
Joka alueella. Tämä on kovaa työtä.
Olisimme mieluummin kotona katsomassa televisiota, -
menisimme aikaisin nukkumaan, rukoilisimme tai mitä tahansa.
Mutta nyt tulee nousta ja tarttua tähän tilaisuuteen.
Ja kuten illalla kuulette, Brexitin seuraukset ja vaikutukset -
voivat olla vakavia tulevina vuosikymmeninä.
Niinpä haastan sinua astumaan esiin julkisesti.
Älä kätke valoasi. Anna sen loistaa.
Älä menetä suolan makuasi. Sirottele sitä ympäristöösi.
Ei pelkästään: "Herra, maksoin kymmenykset. Missä siunaukset?
Menen aamukokoukseen. Ei, sittenkin päiväkokoukseen.
Ja solu? Ei. Liian kiire."
Ei. Tarvitsemme radikaaleja uskovia, -
jotka kuulevat Jumalan äänen ja seurakunnan profeetallisen kutsun.
Syvennä Jumala-kokemustasi. Nouse. Ole kestävä. Muuta kansakuntaasi -
parempaan suuntaan Kristuksen tähden.
En tahdo... Theresa Mayn puhe teki minuun vaikutuksen, -
kun hän nousi pääministeriksi. Tämä on hengellinen kommentti.
Minuun teki vaikutuksen se, kun hän sanoi jotenkin, -
että tehdään Britanniasta parempi. Se on hyvin yleisesti sanottu.
"Kuka haluaa, että Britanniasta tulee parempi paikka?" Aamen. Kaikki.
Mutta ajattelin, että olipa poliitikoilla mikä rooli ikinä -
yhteiskuntamme kohentamisessa, -
ja se on Jumalan antama rooli. Sitä pitää tukea. Pitää neuvoa.
Todelliset muutoksentekijät ovat tässä huoneessa.
Meillä on koko kuva. Meillä on yhteys Jumalaan.
Meillä on valmiudet tuoda todellinen muutos.
Loppujen lopuksi kun kaikki bisnes on ohi.
Kun politiikka on päättynyt, jäljellä on vain une seule chose.
Kytkeydyin ranskaksi. Jäljelle jää yksi ainoa asia.
Ainoa asia, jota kannattaa tarjota. Jonka varaan rakentaa elämä.
Se on Jumalan valtakunta.
Suomennos: Marianne Tenetz